kardosdrur/scandi-wiki huggingface dataset:
Vor daglige brød (film fra 2005)

Vor daglige brød (tysk: Unser täglich Brot) er en prisvindende dokumentarfilm fra 2005, instrueret, co-produceret og filmet af Nikolaus Geyrhalter. Manuskriptet er skrevet af Wolfgang Widerhofer og Nikolaus Geyrhalter. 

Filmen viser hvordan moderne fødevareproduktionsfirmaer bruger teknologi til at maksimere effektivitet og profit. Den består hovedsageligt af optagelser fra arbejdssituationer uden underliggende fortællerstemme eller interviews, da instruktøren ville forsøge at lade seerne danne deres egen mening om emnet. Navnene på de firmaer, hvor filmen blev optaget vises, med vilje ikke i filmen.
Det er instruktørens mål at give et realistisk syn på de interne arbejdsprocesser i flere fødevareproducerende firmaer i vores moderne samfund.

Omdannelse af mad 
Der vises forskellige former for mad i filmen.
Grise
Sæd ⇒ grise
Grise ⇒ kød
Køer
Sæd ⇒ køer
Køer ⇒ kød
Køer ⇒ mælk
Kyllinger
Æg ⇒ kyllinger
Kyllinger ⇒ æg
Kyllinger ⇒ kød
Fisk
Fisk
Grøntsager
Tomater i stenuld
Salater
Pebere
Agurker
Æbler
Olivenhøst
Andet
Høst af diverse afgrøder
Salt fra miner

Steder og firmaer 
Navnene på firmaerne, hvor filmen blev optaget, vises ikke i filmen, men de står skrevet på filmens officielle webside i en brochure:
Danish Crown (svinekød, bøf), Danmark
Tasty Tom (tomater)
Geflügelhof Latschenberger GmbH (æg), Østrig
Pro Ovo (æg)
Radatz Fleischwaren (svinekød), Østrig
Marché Couvert de Ciney (bøf), Belgien
Abattoir et Marché de Bastogne (kød), Belgien
Belgian Blue Group s.c.r.l (tyre), Belgien
Zaklady Drobiarskie ‘Kozieglowy’ Sp.zo.o (kyllinger), Polen
Nutreco, Skretting, Marine Harvest (fisk), Norge
Vitana (diverse), Tjekkiet
Solofino (slikdrys), Østrig
esco European salt company GmbH & Co. KG (stensalt), Tyskland
Agrargenossenschaft Cobbelsdorf eG (morgenmadsprodukter), Tyskland
Kalbescher Werder Agrar GmbH (morgenmadsprodukter?), Tyskland
Quality Sprout Kerkdriel (???), Holland
Löhle Thomas Obstbau (frugter), Tyskland
Salemfrucht GmbH (æbler), Tyskland
Árpád – Agrár Rt. (diverse), Ungarn
Chiquita Deutschland (bananer), Tyskland
Sucatrans BVBA (dyretransporter), Belgien
The Greenery (grøntsager/frugter), Holland
Jamnica d.d. (mineralvand), Kroatien
Ferme la Béole (?), Belgien
SAD s.r.o.(udstyr?), Slovakiet

Priser

Vundet 
Grand Prix, Festival International du Film d'Environnement, Paris, 2006 
EcoCamera Award, Rencontres internationales du documentaire de Montréal, 2006
Bedste film, Ecocinema International Film Festival Athen 2006  
Honourable Mention, Special Jury Prize – International Feature – Hot Docs Canadian International Documentary Festival Toronto 2006
Special John Templeton Prize – Visions du Réel, Nyon 2006:
Special Jury Award – International Documentary Festival Amsterdam 2005

Nomineret 
European Film Award, Prix Arte, 2006

Fodnoter

Eksterne henvisninger 
Officiel webside 
 

Film fra 2005
Dokumentarfilm
Film fra Østrig
Tyske film fra 2005
Fallout 2

Fallout 2 det andet spil i Fallout serien af RPG computerspil. Spillet er udviklet af Black Isle Studios og udgivet af Interplay i 1998. Spillet finder sted i 2241, 80 år efter det oprindelige Fallout. Handling udspiller sig, ligesom i Fallout, på USAs vestkyst.
Stilmæssigt og grafisk er spillet identisk med det oprindelige Fallout, om end spilverdenen og eventyrerne er meget større. Spillet gør igen brug af SPECIAL Systemet i personskabelsesfasen.

I 2008 udkom efterfølgeren Fallout 3 der er udviklet af Bethesda Softworks.

Historie 
I spillet indtager man rollen som The Chosen One (den udvalgte), den direkte efterkommer af The Vault Dweller fra det første spil. Man er blevet udvalgt af sin stamme til finde et Garden of Eden Creation Kit, da de ældste i stammen mener, at det vil kunne redde stammen fra en truende hungersnød.

Eksterne henvisninger 
 

Computerspil fra 1998
2
Macintosh-spil
Windows-spil
Computerrollespil
Computerspil med handling i fremtiden
Bølgeenergi

Bølgeenergi er energiudnyttelse af bølger i havet, vha. store eller mindre anlæg, der driver en generator.

Interesseorganisationen Bølgekraftforeningen har siden 1997 arbejdet for at skabe bedre vilkår for udvikling af bølgekraft i Danmark.

I Danmark findes der nogle centre for bølgeenergi, ved Nissum Bredning har Nordisk Folkecenter for Vedvarende Energi i flere år haft adskillige bølgeanlæg i 1:10 skala liggende. I Hanstholm tilbyder DanWEC at interesserede kan anbringe deres bølgeenergianlæg hos dem og udveksle erfaringer.

Bølgemaskine 
En bølgemaskine udnytter bølgernes op og ned ad gående bevægelser til at lave energi. Måden dette gøres på er vidt forskellig for forskellige koncepter. De mest normale måder at optage bølgernes energi er ved at lade bølgerne skylle ind over maskinen eller ved at benytte en flyder der bevæger sig med bølgen. Der findes også koncepter der har et vrikke-led hvorved maskinens dele bevæger sig i forhold til hinanden.

Danske bølgekraftmaskiner/koncepter 
Et eksempel på et "bølgeenergi anlæg" er Tordenskjold fra firmaet Crestwing, der via vakuum "trækker energien" ud af bølgerne. Et andet eksempel er Wave Dragon, der udnytter allerede eksisterende vandturbineteknologi til energiproduktionen. Et tredje eksempel er Wave Star. Deres testmaskine udnytter bølgernes toppe og dale gennem en række flydere,som driver en generator.

Andre:
 WavePlane også kendt under navnet BølgeHøvlen
 DexaWave
 Poseidon (bølgemaskine)

Udenlandske bølgekraftmaskiner/koncepter 
 Pelamis (bølgemaskine)

Eksterne henvisninger 

 Crestwing 
 Wave Dragon
 Verdens første bølgeenergi-park lanceres i Portugal
 Wavestar
 Bølgekraftforeningen
 DanWEC
 Nissum Bredning Prøvestation for Bølgeenergi 
 Fortæller om flere forskellige bølgekoncepter 
 DexaWave's hjemmeside

Kilder 

 
Vandbølger
Stavns Fjord

Stavns Fjord er en næsten rund fjord på Samsø, der ligger mellem Nord- og Sydsamsø, med tangen, der forbinder dem, som den vestlige afgrænsning. Den har et areal på cirka 20 km² med indløb nordfra mellem Lilleøre på Nordsamsø og Besser Rev. Det cirka 5 kilometer lange Besser Rev, der udgår fra sydøen, danner en naturlig beskyttelse af den lavvandede fjord og dens mange småøer og holme. Navnet Stavns, tidligere Stauffnes, på landsbyen inde i fjorden, er en forvanskning af norrønt Stafnes (dvs. "Stavnæs"), et stednavn, der også kendes fra Island.

Midt i fjorden ligger den største ø, Hjortholm, og de mindre, lave øer Karlskold, Mejlesholm, Yderste Holm og Kolderne. Nordvest i fjorden ligger Sværm, Ægholm og Hundsholm. I syd ligger de lave øer Eskeholm, Brokold og Barnekold, som har landforbindelse ad en ebbevej. (Der er omkring 30 centimeters tidevandsforskel.)

Naturbeskyttelse 
Der blev i 1926 oprettet et vildtreservat i Stavns Fjord omfattende 1.650 hektar. I 1981 blev cirka 1.525 hektar landarealer i og omkring fjorden naturfredet. Vildtreservatet og fredningen af søterritoriet omfatter efter en revision af ordningerne i 1999 hele Stavns Fjord med øer, holme og visse strandenge, samt øerne Bosserne og Lindholm og søterritoriet i Ramsarområde nr. 14. Stavns Fjord er derudover et nationalt geologisk interesseområde og indgår i Natura 2000-område nr. 55 Stavns Fjord, Samsø Østerflak og Nordby Hede, der både er fuglebeskyttelsesområde og habitatområde. Af hensyn til fjordens rige fugleliv er færdsel forbudt på øer og holme og på tangerne i yngletiden.

Historie 
Der er flere steder fundet undersøiske bopladser fra ertebølletiden. Kanhavekanalen anlagt i 726, der forbinder fjorden med Sælvig på vestsiden af Samsø, er et af vikingetidens større anlæg. På den største ø, Hjortholm, findes rester af et voldsted fra middelalderen, Hjortholm Slot.

På spidsen af Besser Rev og på Lilleøre nord for findes skanseanlæg fra Englandskrigene. Ud for spidsen af Besser Rev ligger den lille ø Kyholm, hvor der har været karantænestation. På en odde i den nordlige del af fjorden ligger den lille havn Langør, der med en vanddybde på 4 meter tidligere var øens eneste havn for større skibe.

Århus Amt åbnede i 1986 Samsø Naturskole på Langør med en naturudstilling om området.

Noter

Eksterne kilder/henvisninger 
 Stavns Fjord Vildtreservat
 Stavns Fjord 
 Dansk Ornitologisk Forenings beskrivelse
 www.fredninger.dk
 www.dof.dk

Samsø
Fjorde i Danmark
Fredede arealer i Danmark
Ramsarområder i Danmark
Land of the Free

Land of the Free er nationalsang for Belize der samtidig er Mellemamerikas eneste engelsktalende land.

Teksten til nationalsangen er skrevet af Samuel Alfred Haynes og musikken er komponeret af Selwyn Walford Young i 1963. Nationalsangen blev officielt adopteret i 1981.

Belize
Nationalsange
Lucas Grabeel

Lucas Stephen Grabeel (født 23. november 1984 i Springfield, Missouri, USA) er en amerikansk skuespiller. Han er bedst kendt for sin rolle som Ryan Evans i Disney Channels musicalfilm High School Musical.

Filmografi 

ID = Ikke i Danmark

 Dogg's Hamlet, Cahoot's Macbeth (2005) – Charlie/Gertrude/Ophelia
 High School Musical (2006) – Ryan Evans
 High School Musical 2 (2007) – Ryan Evans
 Alice Upside Down (2007) – Lester McKinley
 The Real Son (2008) – Freddie Deansman ID
 College Road Trip (2008) – Scooter
 The Adventures of Food Boy (2008) – Ezra
 High School Musical 3 (2008) – Ryan Evans
 Milk (2008) – Danny Nicoletta
 Lock and Roll Forever – Donnie
 The Legend of the Dancing Ninja (2009) – Tokyo Jones
 Release (2009) – Marshall

Tv-serier 

 Boston Legal, afsnit 25 (2005) – Jason Matheny
 Veronica Mars, afsnit 30, 36 (2005-2006) – "Vil score pige"-dreng/Kelly Kuzzio
 'Til Death, afsnit 1 (2006) – Pete Pratt
 Smallville, afsnit 94 (2006) – Unge Lex Luthor
 Switched at birth, (2011-) – Toby Kennish

Teater

Eksterne henvisninger 

 

Skuespillere fra USA
High School Musical
Filmskuespillere fra USA
Tjetjensk

Tjetjensk er et nordøstkaukasisk sprog, som er modersmål for omkring 1.350.000 mennesker i Rusland. Det tales fortrinsvist i de russiske republik Tjetenien og Dagestan, hvor det sammen med russisk er officielt sprog. Ligesom russisk skrives tjetjensk med det kyrilliske alfabet, men også det latinske og arabiske alfabet har været brugt.

Tjetjensk er det største af de tre nakh sprog, efterfulgt af ingusjisk og batsisk. Tjetjensk og ingusjisk er indbyrdes forståelige; batsisk er lidt fjernere beslægtet.

Referencer

Se også 

Kaukasiske sprog
Sprog i Rusland
Sprog
Republikken Dagestan
Special Force

Special Force er et computerspil udgivet af den libanesiske organisation Hizbollah
, programmeret ved hjælp af Genesis3D-kernen.

I spillet skal man bekæmpe Israel.

Spillet har været meget omtalt da det er ses som at være en del af en ny mediekrig.

USA har bl.a. også udgivet et spil der hedder America's Army der er lavet i pentagon i et forsøg på at rekrutere flere soldater til deres militær.

Referencer 

Computerspil fra 2003
First-person shooter
Windows-spil
Jacob Ørn

Jacob Ørn (Aqvilinus), død 1654, var en dansk musiker og sanger i Christian 4.s kapel. (I Rasmus Nyerups litteraturleksikon og tidligere kilder, som Jessens Kongeriget Norge (1763), kaldes han fejlagtig Jacob Larsen Ørn.)

Ørn opholdt sig 1612-14 i England, hvor han uddannedes sammen med Hans Brachrogge og Mogens Pedersøn. Han blev ved sin hjemkomst ansat som sanger i Christian 4.s kapel. Langsomt, men sikkert, avancerede han her både i løn og anseelse og blev efterhånden en af kapellets faste støtter, der blev stående under de forskellige reduktioner, som tidsforholdene gjorde nødvendige. Først 1634 blev han vicekapelmester, men forestod allerede tidligere kapellet mellem Melchior Borchgrevincks to ansættelser og
efter dennes død, indtil Heinrich Schütz overtog ledelsen.

På grund af sin funktion benævnes Jacob Ørn ofte «Kapelmester», således for eksempel i Hillerød kirkes regnskaber 1631-33, da han lader to af sine spæde børn begrave. Som ældre mand havde han 1648 og 1649 den sorg at miste to unge døtre; han blev sidstnævnte år pensioneret med fuld gage på grund af sin lange og tro tjeneste.

Ved sin død 1654 efterlod han sønnen Christen, der senere blev rektor i Nykøbing på Falster og derefter i Sorø; dødsfaldet må være sket inden september, eftersom et vikarie ved Roskilde Domkirke, hvormed han siden 1619 havde været forlenet, i denne måned overdroges til organist Johan Lorentz. Det er rimeligvis Jacob Ørns hustru Kirstine, der nævnes i et skattemandtal af 1645, mærkelig nok som boende på Østergade, medens manden samtidig boede på Købmagergade.

Af hans kompositioner er kun bevaret en Pavane i et fra England stammende håndskrift, som findes i New York, samt en firestemmig udsættelse af koralen «Af Højheden oprunden er», trykt i Laurids Pedersen Thuras  Canticum canticorum Salomonis (København 1640). Det er måske dette dygtige arbejde, der gav biskop Jesper Rasmussen Brochmand anledning til 1641 at overdrage Ørn udarbejdelsen af en firestemmig koralbog, et værk, der synes at have været færdigt i manuskript og i brug 1647, men desværre er gået tabt.

Noter

Litteratur 
 John Bergsagel: "Danish Musicians in England 1611-14: Newly-Discovered Instrumental Music" (Dansk årbog for musikforskning 7; 1973-76; s. 9-20)
 S.A.E. Hagen (anmeldelse af): "Angul Hammerich: Musiken ved Christian den Fjerdes Hof. Et Bidrag til dansk Musikhistorie. Kjøbenhavn (W. Hansen) 1892. (258 SS.)" (Historisk Tidsskrift, Bind 6. række, 4 (1892): s. 420-444)  
 Angul Hammerich: Musiken ved Christian den Fjerdes Hof. Et Bidrag til dansk Musikhistorie. Kjøbenhavn 1892.

Eksterne henvisninger 
 S.A.E. Hagen: "Jacob Ørn" (i: 1. udgave af Dansk biografisk leksikon, tillige omfattende Norge for tidsrummet 1537-1814, Udgivet af C. F. Bricka, 19 bd, Gyldendal, 1887-1905; s. 374-5)

Sangere fra Danmark
Personer i 1600-tallet
Personer i Dansk Biografisk Leksikon
Kongelige kapelmusici fra Danmark
SS Mayaguez

SS Mayaguez var et containerskib fra USA der blev kendt da De Røde Khmerer overtog det og tilbageholdt skibets besætning 12. maj 1975. Resultatet var en væbnet konfrontation mellem Cambodia og USA, kendt som Mayaguez-episoden, der markerede afslutningen på USA's militære engagement i Vietnamkrigen.

Mayaguez blev søsat i april 1944 under navnet SS White Falcon, og blev bygget af North Carolina Shipbuilding Company i Wilmington, North Carolina. Skibet havde et søsterskib, SS Ponce.
Efter 2. verdenskrig blev skibet omdøbt til Santa Eliana. I 1960 blev hun ombygget og gjort bredere af Maryland Shipbuilding and Drydock, og omdannet til det første rene containerskib under amerikansk flag, der var beregnet til international handel. Hun havde nu en kapacitet på 382 containere under dæk og 94 på dæk. I 1964 blev hun omdøbt til SS Sea, og i 1965 til SS Mayaguez. Fra 1965 sejlede Mayaguez på en fast rute for Sea-Land Service, Inc som støtte for USA's tropper i Sydøstasien: Hong Kong – Sattahip, Thailand – Singapore. 7. maj 1975, en uge efter Saigons fald, forlod Mayaguez Hong Kong på hvad der skulle have været en rutinetur. Efter skibet igen var i amerikanske hænder, blev hun taget ud af tjeneste og til sidst skrottet i 1979.

Fodnoter 

Skibe fra USA
Fragtskibe
Selected Ambient Works 85-92

Selected Ambient Works 85-92 (ofte forkortet SAW85-92 eller mere simpelt SAW 1, da Aphex Twin senere udgav en 2'er, kaldet Selected Ambient Works Volume II) er et ambient techno album udgivet af Richard D. James under hans mest kendte pseudonym Aphex Twin.

Indhold 
 "Xtal" – 4:54
 "Tha" – 9:06
 "Pulsewidth" – 3:46
 "Ageispolis" – 5:23
 "i" – 1:17
 "Green Calx" – 6:05
 "Heliosphan" – 4:51
 "We are the music makers" – 7:43
 "Schottkey 7th Path" – 5:08
 "Ptolemy" – 7:10
 "Hedphelym" – 6:00
 "Delphium" – 5:26
 "Actium" – 7:32

Noter 

Album fra 1992
Verdensrekord

En verdensrekord er den hidtil bedste præstation på et givet tidspunkt inden for en given disciplin, typisk en sportsgren.

Se også 
 Guinness Rekordbog

Hædersbevisninger
We Are Naglfar - Fuck You!

We Are Naglfar – Fuck You! er den anden demo af det svenske black metal-band Naglfar, der blev udgivet i 1995.

Numre 
 "Vittra (Intro)" – 1:06
 "Through The Midnight Spheres" – 5:27
 "Failing Wings" – 4:11
 "Emerging From Her Weepings" – 6:28

Demoer
Henrik 4., tysk-romersk kejser

Henrik 4. (11. november 1050 i Goslar – 7. august 1106 i Liège) var tysk konge fra 1056 og tysk-romersk kejser fra 1084 til 1106. 

Han var søn af Kejser Henrik 3. og Agnes af Poitou. Blandt hans formyndere, mens han var barnekonge, var Adalbert af Bremen og Anno af Köln de mest indflydelsesrige. Da Henrik 4. ville besætte  ærkebispedømmet Milano, kom han i konflikt med pave Gregor 7., hvilket udløste investiturstriden. Pavens bandlysning af Henrik 1076 blev først ophævet efter hans berømte bodvandring til Canossa i 1077, men konflikten brød snart ud igen med uformindsket styrke. Henrik lod sig krone til kejser af modpaven Clemens 3. i 1084 og fordrev Gregor fra Rom.

Henrik 4. var far til Kejser Henrik 5..

Eksterne henvisninger 

Tysk-romerske kejsere
Monarker der har abdiceret
Vittra

Vittra er det første album af det svenske melodiske black metal-band Naglfar, der blev udgivet i 1995 en måned efter deres anden demoudgivelse. Efter indspilningerne forlod trommeslageren Mattias Holmgren bandet.

Numre 
 "As The Twilight Gave Birth To The Night" – 6:27
 "Enslave The Astral Fortress" – 5:06
 "Through The Midnight Spheres" – 5:27
 "The Eclipse Of Infernal Storms" – 4:18
 "Emerging From Her Weepings" – 6:41
 "Failing Wings" – 4:10
 "Vittra" – 2:53
 "Sunless Dawn" – 4:54
 "Exalted Above Thrones" – 6:16

Bonusnumre på genudgivelsen 
 "12th Rising" – 4:25
 "The Evil That Men Do" (Iron Maiden cover) – 4:45
 "Pleasure To Kill" (Kreator cover) – 3:58

Debutalbum fra 1995
Metalalbum
Album fra Sverige
Naglfar (band)
Henrik 4.

Henrik 4. kan betegne flere personer:
 Henrik 4., tysk-romersk kejser
 Henrik 4. af England
 Henrik 4. af Frankrig
 Henrik 4. af Holsten
 Henrik 4. af Kastilien
 Henrik 4. af Breslau

eller skuespil af William Shakespeare:
 Henrik IV, del 1
 Henrik IV, del 2

eller et skuespil af Luigi Pirandello:
 Enrico IV
Amazonas (delstat i Venezuela)

Amazonas er en af Venezuelas 23 delstater (estados).

Delstatshovedstaden er Puerto Ayacucho. Hovedstaden indtil det tidlige 1900-tal var San Fernando de Atabapo. Selvom delstaten er navngivet efter Amazonfloden, afvandes det meste af området af Orinoco. Amazonas dækker et areal på i alt 180.145 km², og i 2007 havde den en befolkning på 142.200 mennesker. Indbyggertætheden var på 0,8 indbyggere per km².

Amazonas har Venezuelas højeste andel af oprindelige folk; disse udgør kun omkring 1,5 % af befolkningen på landsbasis, men andelen er næsten 50 % i Amazonas.

Referencer 

Delstater i Venezuela
Cutting Crew

Cutting Crew er et engelsk band, som blev dannet i 1985. De er hovedsageligt kendt for deres hit (I Just) Died In Your Arms fra 1987.

Karriere 
Forsanger Nick Van Eede dannede gruppen sammen med den canadiske guitarist Kevin Scott MacMichael i 1985. De lavede de demoer, som gav bandet deres pladekontrakt med Virgin Records. Det efterfølgende år fik bandet yderligere to medlemmer, bassisten Colin Farley og trommeslageren Martin Beedle.

Deres første album, Broadcast, blev udgivet i 1986 og blev det første amerikanske nummer ét album fra Virgin Records. Albummet indeholdt sangen (I Just) Died in Your Arms, som blev deres mest populære single. Den blev nummer et på den amerikanske hitliste og nummer fire på den engelske. 

Bandet modtog i 1987 en Grammy-nominering for "Bedste nye kunstner".

I 1989 fulgte albummet The Scattering og i 1992 Compus Mentus, sidstnævnte med Van Eede og Scott Macmichael som de eneste to tilbageværende medlemmer, suppleret med studiemusikere. Ingen af de to albums opnåede den store kommercielle succes.

Efter at bandet gik fra hinanden i 1993, gik guitaristen Kevin MacMichael sammen med Robert Plant og spillede på hans kritikerroste album Fate of Nations. MacMichael døde af lungekræft nytårsaften 2002 i sit hjem, som 51-årig.

Bandet blev gendannet i 2006 af Nick Van Eede. De har siden da udgivet albummet Grinning Souls i 2006, som de turnerede rundt med i Tyskland tidligt samme år.

Diskografi 
 Broadcast (1986)
 The Scattering (1989)
 Compus Mentus (1992)
 Grinning Souls (2006)

Se også 
 VH1 Artist profil 
 Cutting Crews officielle hjemmeside

Musikgrupper fra Storbritannien
Apure

Apure er en af Venezuelas 23 delstater (estados).

Eksterne henvisninger 

Delstater i Venezuela
Hjuldampskibet Hertha

Hjuldampskibet Hertha blev bygget i 1844 til brug for toldvæsenet. Det var udstyret med en motor på 90 HK.

Tekniske data

Generelt 
 Længde: 105 m
 Bredde:  17,8 m 
 Dybgang: 11,5 m
 Deplacement: 168 ton

Armering
Artilleri: 2 styk 24 pund kanoner.

Tjeneste 
Søsat og færdigbygget i 1844. Indkøbt til Toldvæsenet. Udlånt til marinen og krigsudrustet 1849-50. Overtaget af Marinen i 1857 og anvendt som opmålingsskib. Krigsudrustet i 1864 hvor det var en del af den danske styrke ved Als Fjord sammen med det første danske panserskib Rolf Krake. Solgt i 1865 og ophugget i 1876.

Referencer

Eksterne henvisninger
Hertha (1857-1864)
http://www.orlogsmuseet.dk/H/pages/Hertha(1857).htm[ Hjuldampskibet Hertha i Den sorte Registrant] 

Kanonbåde fra Danmark
Hjuldampskibet Eideren

Hjuldampskibet Eideren blev bygget i England i 1849 til brug for postvæsenet. Det var udstyret med en motor på 200 HK.

Tekniske data

Generelt 
 Længde: 50,3 m
 Bredde:  13,2 m 
 Dybgang: Ukendt
 Deplacement: 325 ton
 Fart: 10 knob

Armering
Artilleri: 2 styk 24 pund kanoner og 4 styk 4 pund haubitser.

Tjeneste 
Ankom til Danmark i 1849. Indkøbt til postvæsenet, men udlånt til marinen og krigsudrustet i perioden 1849-51. Derefter tjeneste i postvæsenet.

Eksterne henvisninger
Hjuldampskibet Ejderen i Den sorte Registrant 

Eideren
Brjansk oblast

Brjansk Oblast (, ) er en af 46 oblaster i Den Russiske Føderation. Oblasten har et areal på  km² og  indbyggere. Oblastens administrative center er placeret i byen Brjansk, der har  indbyggere. Andre større byer i oblasten er Klintsy () med  indbyggere og Novosybkov (), der har  indbyggere.

Geografi 

Brjansk oblast ligger i den vestlige del af Europæisk Rusland i den centralt-vestlige del af den Østeuropæiske Slette, på grænsen mellem floderne Desnas og Volgas bassiner. Oblasten grænser op til Smolensk oblast i nord, Kaluga oblast i nordøst, Orjol oblast i øst, Kursk oblast i sydøst, Tjernihiv og Sumy oblaster i Ukraine i syd og til Homel og Mahiljow voblaster i Hviderusland i vest.

Store dele af oblasten forurenedes af radioaktivt nedfald efter Tjernobylulykken i april 1986.

Referencer

Eksterne henvisninger 

 
Etableret i 1944
Brjansk

Brjansk (, ) er en russisk by, administrative center i Brjansk oblast. Byen har  indbyggere.

Geografi 
Brjansk ligger 400 km sydvest for Moskva ved floden Desna.

Klima 
Koldeste måned i Brjansk er januar med en gennemsnitstemperatur på - 6 °C, varmeste måned er juli med med en gennemsnitstemperatur på + 18,9 °C. Den gennemsnitlige nedbør er på 591 mm/år (lidt mindre end Danmark).

Historie 

Lokale arkæologer og myndigheder mener, at der på stedet eksisterede et samfund eller en befæstning allerede i . I 1146 blev byen første gang omtalt i Nestorkrøniken under navnet Dbrjansk ().

Under 2. verdenskrig blev byen erobret af nazityskland, der ødelagde mange af fabrikkerne. I perioden mellem 6. oktober 1941 og 17. september 1943 kæmpede så mange som 60.000 sovjetiske partisaner for at generobre byen.

Erhverv og uddannelse 

I dag er Brjansk en industriby, der producerer jernbanemateriel, turbiner og maskiner. Brjansk er jernbaneknudepunkt og har gode forbindelser til omverdenen. Byen har to universiteter, tre teatre og et teknisk akademi. Brjansk har tradition for at huse tungindustri. Allerede i 1783 påbegyndte man våbenproduktion i byen.

Referencer

Eksterne henvisninger